dorsiventral
Store norske leksikon,Biologi,Vitenskapsgrener i biologien,Botanikk,Planteanatomi,Cellens organeller og mikrostruktur,Vekst og vekstanlegg
Dorsiventral er et begrep som brukes om et planteorgan som har to utpreget forskjellige sider, slik at det bare kan legges ett symmetriplan gjennom organet.
Dorsiventralitet kan ytre seg både i organets ytre form og indre bygning, i visse tilfeller også i fysiologiske trekk. De fleste løvblad er dorsiventrale, med forskjellig utvikling av overside og underside.Mange blomster er dorsiventrale (ensymmetriske eller zygomorfe), for eksempel i leppeblomstfamilien og orkidéfamilien. Hos lavere planter finnes dorsiventralitet blant annet hos forkimen hos bregnene.Dorsiventralitet er oftest genetisk betinget, men i noen tilfeller kan den fremkomme ved ytre påvirkning, for eksempel ved ulik belysning av to sider av et organ. Les mer i Store norske leksikon planteanatomi